ZAPISNIK
17. sjednice Općinskog vijeća Općine Bilice
od 09. lipnja 2023. 


I. OTVARANJE SJEDNICE

Sjednica je održana 09. lipnja 2023. godine u prostorijama Općine Bilice, s početkom u 9:00 sati. Predsjednik Općinskog vijeća Općine Bilice, gospodin Neven Mikulandra pozdravlja sve nazočne i otvara 17. sjednicu Općinskog vijeća Općine Bilice. Prozivkom je utvrdio da je nazočno 6 vijećnika: Neven Mikulandra, Mario Mikulandra, Ivica Ćaleta, Niko Mikulandra, Anita Jakšić i Vlatko Petrović, potom utvrđuje da  postoji  kvorum za pravovaljano odlučivanje. Vijećnik gospodin Stipe Silov stigao je u 09:05 sati, dok je vijećnik gospodin Siniša Dragutin stigao u 09:10 sati, te se utvrđuje da je nazočno 8 vijećnika. 
U 9:03 sati predsjednik općinskog vijeća Općine Bilice, Neven Mikulandra daje vijećnicima na raspolaganje aktualnih 30 minuta.
	Vijećnik gospodin Mario Mikulandra predlaže da se u Stublju na igralištu promijene reflektori i stavi nova ograda. Načelnik pojašnjava da su reflektori već dogovoreni i da će se promijeniti, ali da je Marzes u problemu s radnicima i da se kasni sa svim priključcima. Pojašnjava da će se raspisati natječaj i kroz sezonu će se postaviti led rasvjeta u Stublju, a sljedeće godine i u Vruljama, a nakon toga i u ostalim zaseocima. 
Vijećnik gospodin Mario Mikulandra također pita da li je moguće da Općina u suradnji s DVD-om Bilice sudjeluje u sređivanju protupožarnih puteva? Načelnik pojašnjava da bi bolje bilo rješavati protupožarne puteve kroz redovno održavanje i u dogovoru s Cestama Šibenik. 
	Vijećnica gospođa Anita Jakšić pita da li dvije nove kuće koje se nalaze ispod Grubišića imaju vodu i da li sve kuće u Bilicama imaju vodu i zašto se čeka sa priključcima? Načelnik pojašnjava da nemaju sve kuće u Bilicama vodu i da postoje dva projekta i kako dolaze na red da se tako i priključuju. U zaseoku Mikulandre radi se vodovodna mreža kapaciteta 30.000 m2, a također i vodovodna mreža Cari, projekt koji je još veći. 
	Vijećnica gospođa Anita Jakšić pita kada će se rasvjeta popraviti? Načelnik pojašnjava kako je ugovor godišnji s HEP-om potpisan i da treba čekati još potpise opskrbe i distribucije, ali da bi trebalo biti spojeno kroz sljedeći tjedan. 
	Vijećnik gospodin Ivica Ćaleta pita da li se premjestio ormar od struje u Brdinama kako bi se nakon štrajka mogla nesmetano asfaltirati ulica? Pročelnik pojašnjava da je prijavljeno HEP-u da je ormar potrebno premjestiti i da će ubrzo to biti riješeno. 
	Potpredsjednik Općinskog vijeća, gospodin Vlatko Petrović pita do koje faze je stiglo rješavanje spomenika zvijezde u Stublju? Načelnik pojašnjava da je potrebno provesti natječaj i odabir izvođača uz idejni projekt kako bi novi spomenik trebao izgledati i zatim realizacija, uklanjanje starog spomenika i postavljanje novog. 
	Potpredsjednik Općinskog vijeća gospodin Vlatko Petrović također predlaže da se Dražena Petrovića proglasi počasnim mještaninom Općine Bilice. Predsjednik općinskog vijeća Općine Bilice gospodin Neven Mikulandra kaže kako za tim nema potrebe, da se prije nekoliko godina pokušala dogovoriti suradnja, ali da nije bilo interesa s druge strane.  
	Vijećnik gospodin Ivica Ćaleta pita da li će se krenuti s mljevenjem šetnice jer je trava prevelika? Načelnik pojašnjava da je plaćena studija utjecaja na okoliš i da su svi dokumenti poslani inspektoratu te se čeka odobrenje inspektorata kako bi se mogli započeti radovi na šetnici. 
	Vijećnik gospodin Ivica Ćaleta pita tko će pjevati za biličku feštu? Načelnik kaže da za biličku feštu pjeva Magazin, 15.07. – Zorica Kondža, 27.07. – klapa Intrade, 03.08. – Ribarska fešta uz Duo bolero, 10.08. – koncert Marka Škugora, te da Beer festa neće biti ove godine. 
	Vijećnik gospodin Ivica Ćaleta također pita da li se općina uspjela uknjižiti na bivši vojni objekt u zaseoku Piližote? Načelnik kaže da se nije općina uknjižila te da je to u vlasništvu Ministarstva državne imovine. Načelnik nadalje nastavlja da se općina uknjižila na put kroz Šipad te da je to općinsko. 
Kako se za riječ nitko više nije javio predsjednik Općinskog vijeća Općine Bilice gospodin Neven Mikulandra predlaže da se krene na Dnevni red.
Predsjednik Općinskog vijeća Općine Bilice, Neven Mikulandra daje na glasovanje Dnevni red 17. sjednice Općinskog vijeća te utvrđuje: 8 glasova ZA, 0 PROTIV i 0 UZDRŽANIH. 
Nakon obavljenog glasovanja utvrđuje da je Dnevni red 17. sjednice Općinskog vijeća Općine Bilice prihvaćen sa 8 glasova ZA.

Slijedom navedenog Dnevni red 17. sjednice će glasiti:

DNEVNI RED 17. SJEDNICE OPĆINSKOG VIJEĆA OPĆINE BILICE ĆE GLASITI:

D N E V N I  R E D

1. Verifikacija Zapisnika sa 16. sjednice Općinskog vijeća održane 01.06.2023. godine.
2. Prijedlog Zaključka o prihvaćanju Godišnjeg izvještaja o izvršenju proračuna Općine Bilice za 2022. godinu.
3. Prijedlog Odluke o raspodjeli rezultata za 2022. godinu.
4. Prijedlog Zaključka o prihvaćanju Izvješća o izvršenju Programa gradnje objekata i uređaja komunalne infrastrukture na području Općine Bilice za 2022. godinu.
5. Prijedlog Zaključka o prihvaćanju Izvješća o izvršenju Programa održavanja komunalne infrastrukture na području Općine Bilice za 2022. godinu.
6. Prijedlog Odluke o socijalnoj skrbi Općine Bilice.


II. VOĐENJE PREDLOŽENIH TOČAKA DNEVNOG REDA


Točka 1.
Verifikacija zapisnika sa 16. sjednice Općinskog vijeća održane od 01. lipnja 2023.godine

Kako nitko nije imao primjedbe na Zapisnik sa 16. sjednice Općinskog vijeća Općine Bilice održane 01.06.2023. godine, predsjednik Općinskog vijeća Općine Bilice gospodin Neven Mikulandra daje na verifikaciju Zapisnik 16. sjednice Općinskog vijeća održane 01.06.2023. godine te utvrđuje da je zapisnik verificiran jednoglasno. 

Točka 2.
Prijedlog Zaključka o prihvaćanju Godišnjeg izvještaja o izvršenju proračuna Općine Bilice za 2022. godinu

Predsjednik Općinskog vijeća Općine Bilice, gospodin Neven Mikulandra daje riječ pročelniku Jedinstvenog upravnog odjela Općine Bilice koji pojašnjava da su prihodi planirani u iznosu od 10.112.095,45 kuna, a ostvareni su u iznosu od 9.097.542,80 kuna odnosno 89,97% od plana. 
Rashodi i izdaci Općine Bilice planirani su u iznosu od 13.230.758,00 kuna, a izvršeni su u iznosu od 11.281.703,41 kuna ili 85,27 % od plana. Primici od financijske imovine i zaduživanja planirani su u iznosu od 4.000.000,00 kuna. 
Predsjednik općinskog vijeća Općine Bilice, gospodin Neven Mikulandra otvara raspravu.
[bookmark: _Hlk137718445]Kako se za riječ nitko nije javio predsjednik Općinskog vijeća Općine Bilice daje Prijedlog Zaključka o prihvaćanju Godišnjeg izvještaja o izvršenju proračuna Općine Bilice za 2022. godinu na glasovanje i utvrđuje 8 glasova ZA, 0 PROTIV i 0 UZDRŽANIH. 
Predsjednik Općinskog vijeća Općine Bilice utvrđuje da je Zaključak o prihvaćanju Godišnjeg izvještaja o izvršenju proračuna Općine Bilice za 2022. godinu prihvaćen jednoglasno sa 8 glasova ZA.
	Zaključak o prihvaćanju Godišnjeg izvještaja o izvršenju proračuna Općine Bilice za 2022. godinu prilaže se ovom zapisniku i čini njegov sastavni dio. 


Točka 3.
Prijedlog Odluke o raspodjeli rezultata za 2022. godinu

	Predsjednik Općinskog vijeća Općine Bilice, gospodin Neven Mikulandra daje riječ pročelniku Jedinstvenog upravnog odjela Općine Bilice koji pojašnjava da višak prihoda poslovanja iznosi 1.772.162,38 kuna/235.206,37 eura u cijelosti se raspoređuje za pokriće manjka prihoda od nefinancijske imovine. Višak primitaka od financijske imovine u iznosu od 4.000.000,00 kune/530.891,23 eura raspoređuje se za pokriće preostalog manjka prihoda od nefinancijske imovine. Utvrđeni višak prihoda u iznosu od 934.501,94 kune/124.029,72 eura bit će uvršten u Izmjene i dopune (I.) Proračuna Općine Bilice za 2023. godinu. i projekcije za 2024. i 2025. godinu. 
Predsjednik općinskog vijeća Općine Bilice, gospodin Neven Mikulandra otvara raspravu.
[bookmark: _Hlk137718746]Kako se za riječ nitko nije javio predsjednik Općinskog vijeća Općine Bilice daje Prijedlog Odluke o raspodjeli rezultata za 2022. godinu na glasovanje i utvrđuje 8 glasova ZA, 0 PROTIV i 0 UZDRŽANIH. 
Predsjednik Općinskog vijeća Općine Bilice utvrđuje da je Odluka o raspodjeli rezultata za 2022. godinu prihvaćena jednoglasno sa 8 glasova ZA.
	Odluka o raspodjeli rezultata za 2022. godinu godinu prilaže se ovom zapisniku i čini njegov sastavni dio. 

Točka 4.
[bookmark: _Hlk137721613]Prijedlog Zaključka o prihvaćanju Izvješća o izvršenju Programa gradnje objekata i uređaja komunalne infrastrukture na području Općine Bilice za 2022. godinu

Predsjednik Općinskog vijeća Općine Bilice, gospodin Neven Mikulandra daje riječ pročelniku Jedinstvenog upravnog odjela Općine Bilice koji pojašnjava da su taksativno u Zaključku nabrojeni radovi koji su se odradili u 2022. godini i planirani i ostvareni izdaci za iste. 
Predsjednik općinskog vijeća Općine Bilice, gospodin Neven Mikulandra otvara raspravu.
Vijećnik gospodin Ivica Ćaleta pita što se radilo vezano za sanaciju suhozidnog mula na predjelu Pisak? Pročelnik kaže da će provjeriti po računima na što se točno odnosila sanacija. 
[bookmark: _Hlk137721867]Kako se za riječ nitko više nije javio predsjednik Općinskog vijeća Općine Bilice daje Prijedlog Zaključka o prihvaćanju Izvješća o izvršenju Programa gradnje objekata i uređaja komunalne infrastrukture na području Općine Bilice za 2022. godinu na glasovanje i utvrđuje 8 glasova ZA, 0 PROTIV i 0 UZDRŽANIH. 
Predsjednik Općinskog vijeća Općine Bilice utvrđuje da je Zaključak o prihvaćanju Izvješća o izvršenju Programa gradnje objekata i uređaja komunalne infrastrukture na području Općine Bilice za 2022. godinu prihvaćen jednoglasno sa 8 glasova ZA.
Zaključak o prihvaćanju Izvješća o izvršenju Programa gradnje objekata i uređaja komunalne infrastrukture na području Općine Bilice za 2022. godinu prilaže se ovom zapisniku i čini njegov sastavni dio. 

Točka 5.
Prijedlog Zaključka o prihvaćanju Izvješća o izvršenju Programa održavanja komunalne infrastrukture na području Općine Bilice za 2022. godinu

	Predsjednik Općinskog vijeća Općine Bilice, gospodin Neven Mikulandra daje riječ pročelniku Jedinstvenog upravnog odjela Općine Bilice koji pojašnjava da je sve što je odrađeno u prošloj proračunskoj godini taksativno nabrojeno u Zaključku sa planiranim i ostvarenim izdacima. 
Predsjednik općinskog vijeća Općine Bilice, gospodin Neven Mikulandra otvara raspravu.
 Kako se za riječ nitko više nije javio predsjednik Općinskog vijeća Općine Bilice daje Prijedlog Zaključka o prihvaćanju Izvješća o izvršenju Programa održavanja komunalne infrastrukture na području Općine Bilice za 2022. godinu na glasovanje i utvrđuje 8 glasova ZA, 0 PROTIV i 0 UZDRŽANIH. 
Predsjednik Općinskog vijeća Općine Bilice utvrđuje da je Zaključak o prihvaćanju Izvješća o izvršenju Programa održavanja komunalne infrastrukture na području Općine Bilice za 2022. godinu prihvaćen jednoglasno sa 8 glasova ZA.
Zaključak o prihvaćanju Izvješća o izvršenju Programa održavanja komunalne infrastrukture na području Općine Bilice za 2022. godinu prilaže se ovom zapisniku i čini njegov sastavni dio. 

Točka 6.
[bookmark: _Hlk137725534]Prijedlog Odluke o socijalnoj skrbi Općine Bilice

Predsjednik Općinskog vijeća Općine Bilice, gospodin Neven Mikulandra daje riječ pročelniku Jedinstvenog upravnog odjela Općine Bilice koji pojašnjava da se mijenjao Zakon o socijalnoj skrbi pa se temeljem tih izmjena donijela Odluka o socijalnoj skrbi u kojoj su definirane socijalne pomoći koje su se do sada dijelile temeljem drugih odluka i programa socijalnih pomoći Općine Bilice. Također pojašnjava da je potrebno definirati u članku 13 maksimalan iznos novčane pomoći do kojeg se može ići prilikom odobravanja novčane pomoći teže bolesnim invalidnim osobama. 
Predsjednik općinskog vijeća Općine Bilice, gospodin Neven Mikulandra otvara raspravu.
Vijećnici predlažu da se ide do iznosa od 10.000 kn jer sve preko toga je oporezivo. 
Kako se za riječ nitko više nije javio predsjednik Općinskog vijeća Općine Bilice daje Prijedlog Odluke o socijalnoj skrbi Općine Bilice na glasovanje i utvrđuje 8 glasova ZA, 0 PROTIV i 0 UZDRŽANIH. 
Predsjednik Općinskog vijeća Općine Bilice utvrđuje da je Odluka o socijalnoj skrbi Općine Bilice prihvaćena jednoglasno sa 8 glasova ZA.
Odluka o socijalnoj skrbi Općine Bilice prilaže se ovom zapisniku i čini njegov sastavni dio. 



U 09 sati i 42 minute predsjednik Općinskog vijeća Općine Bilice, gospodin Neven Mikulandra zahvaljuje svim prisutnima te zaključuje sjednicu.



 

Zapisnik vodila                                 					PREDSJEDNIK
Dajana Goreta                          					           Neven Mikulandra



	





